STANOVY OBČIANSKEHO ZDRUŽENIA

|  |
| --- |
| Prvá časť základné ustanovenia |
| Základné ustanovenia |
| 1. Názov občianskeho združenia je: WOMEN4CYBER Slovakia (ďalej len „**Združenie**“). |
| 1. Sídlom Združenia je: J. Kozáčeka 892/2, Zvolen 960 01, Slovenská republika. 2. Združenie je právnickou osobou založenou podľa slovenského práva, v súlade s ustanoveniami zákona č. 83/1990 Zb. o združovaní občanov v znení neskorších prepisov a je dobrovoľným, nepolitickým, a neziskovým záujmovým združením fyzických a právnických osôb. 3. Členmi združenia – zakladateľmi sú: 4. **Martina Lisická**, dátum nar.: 02.04.1975, rodné č.: 755402/7525, trvale bytom: Družstevná 3, Bratislava – mestská časť Nové Mesto 831 04, Slovenská republika, štátne občianstvo: slovenské 5. **Petra Kotuliaková**, dátum nar.: 06.03.1975, rodné č.: 755306/6400, trvale bytom: Biskupicka 44b, Bratislava – mestská časť Podunajské Biskupice 821 06, Slovenská republika, štátne občianstvo: slovenské 6. **Tatiana Valentová**, dátum nar.: 30.11.1972, rodné č.: 726130/8978, trvale bytom: Totio, Veraguas, Panama, štátne občianstvo: slovenské 7. **Lenka Gondová**, dátum nar.: 28.12.1972, rodné č.: 726228/6086, trvale bytom: Nove Záhrady III 20, Bratislava 821 05, Slovenská republika, štátne občianstvo: slovenské 8. **Mária Krahulecová**, dátum nar.: 27.01.1986, rodné č.: 865127/7954, trvale bytom: Študentská 1660/11, Zvolen 960 01, Slovenská republika, štátne občianstvo: slovenské |
| ciele a činnosť združenia |
| * 1. Cieľom Združenia je propagovať, podporovať a povzbudzovať participáciu žien v kybernetickej bezpečnosti. Mobilizovať komunitu kybernetickej bezpečnosti na Slovensku, doplniť a podporiť existujúce aktivity a iniciatívy o európsky rozmer. Združenie sleduje základné úlohy: |
| |  | | --- | | 1. identifikovať a prepájať komunitu cez kontakty, zviditeľnenie a vytváranie sietí; 2. budovať štruktúrovanú databázu žien v kybernetickej bezpečnosti; 3. pomáhať zvýšiť hlas žien prostredníctvom tlače a sociálnych médií, ako aj konferencií; 4. rozvíjať povedomie, vzdelávanie, školenia a trh práce; 5. vytvárať aktivity s cieľom zvýšiť účasť žien na kybernetickom vzdelávaní; 6. propagovať vzory úspešných žien v kybernetickej bezpečnosti; 7. organizovať, vytvárať a podporovať vzdelávacie a školiace programy pre vstup, zvyšovanie alebo rekvalifikáciu v kybernetickej bezpečnosti 8. posilňovať prítomnosť žien na trhu práce v kybernetickej bezpečnosti; 9. zvyšovať počet žien vo výskume a inováciách; 10. zapájať ženy do kybernetických výziev a cvičení; 11. s podporou siete Woman4Cyber podporovať a formovať politiky na úrovni EÚ a na národnej úrovni | |
| * 1. Občianske združenie za účelom dosiahnutia cieľov a naplnenia úloh vykonáva, resp. zabezpečuje najmä nasledovné činnosti:  1. vytvorenie iniciatív na súkromnej a vládnej úrovni, ktoré podporia súčasný ekosystém kybernetickej a informačnej bezpečnosti a povedú ho k zdokonaleniu; 2. vytvorenie iniciatív na súkromnej a vládnej úrovni, ktoré podporia transparentnosť, efektívnosť a orientáciu na používateľa, presadzovanie šírenia povedomia o kybernetickej bezpečnosti; 3. vytváranie a vedenie odbornej komunity a zriaďovanie odborných klubov za účelom presadzovania cieľov združenia; 4. odborné konzultácie, poradenstvo, podpora vedy a výskumu najmä v oblasti efektivity kybernetickej bezpečnosti vo verejnej správe; 5. spolupráca s odbornými organizáciami v SR a zahraničí za účelom presadzovania cieľov Združenia; 6. organizovanie a sprostredkovanie dobrovoľníckej činnosti; 7. vyhľadávanie a získavanie finančných zdrojov na vykonávanie vyššie uvedených činností, napríklad aj prostredníctvom spracovania projektov za účelom získania finančných prostriedkov z rôznych fondov; 8. propagácia, publikačná činnosť a poskytovanie informácií o hore uvedených aktivitách; 9. podpornú podnikateľskú činnosť, ktorej charakter slúži na rozvíjanie cieľov Združenia.    1. Združenie je oprávnené vykonávať činnosti spôsobom a v rozsahu, ktoré priamo súvisia s naplnením cieľov Združenia. Činnosti Združenia nesmú byť vykonávané za účelom dosiahnutia zisku alebo získania akéhokoľvek osobného profitu.    2. Združenie môže vstupovať ako samostatný subjekt do vzťahu s inými organizáciami a združeniami sledujúcimi rovnaké alebo podobné ciele. |
| členstvo v občianskom združení |
| 1. Členom Združenia sa môže stať každý poskytovateľ technológií a služieb informačnej a kybernetickej bezpečnosti, zástupcovia hospodárskych odvetví, verejného sektora, vzdelávacie a výskumné inštitúcie, organizácie tretieho sektora alebo jednotlivci, ktorých preukázateľným predmetom záujmu je informačná bezpečnosť, kybernetická bezpečnosť alebo ochrana informácií, vrátane ochrany osobných údajov. 2. Ďalšími podmienkami členstva v Združení sú:    1. preukázané vyjadrenie záujmu stať sa členom Združenia;    2. dosiahnutie veku 18 rokov u fyzických osôb;    3. súhlas so stanovami a vnútornými predpismi Združenia;    4. preukázané pôsobenie v oblastiach informačnej a/alebo kybernetickej bezpečnosti, resp. ochrany informácií/osobných údajov;    5. trestná bezúhonnosť a súlad s dobrými mravmi a etickým chovaním;    6. úhrada členského poplatku. 3. Záujemca o nadobudnutie členstva v Združení doručí písomnú žiadosť o prijatie za člena Združenia členovi výkonnej rady a preukáže splnenie podmienok článku 3.1 a 3.2 týchto Stanov. Žiadosť o prijatie za člena Združenia doručenú v súlade s článkom 3.1, 3.2 a 3.3 týchto Stanov predloží člen výkonnej rady výkonnej rade. O prijatí člena do Združenia sa rozhoduje v zmysle princípov konania a rozhodovania výkonnej rady podľa článku 9 týchto stanov. Na prijatie do Združenia nie je právny nárok. Výkonná rada môže odmietnuť žiadosť o prijatie za člena Združenia aj bez udania dôvodu. 4. Výkonná rada je oprávnená pozastaviť členstvo člena Združenia na základe jednomyseľného súhlasu všetkých členov Výkonnej rady, ak je konanie člena Združenia preukázateľne v rozpore so záujmami Združenia, alebo v rozpore s týmito Stanovami. 5. Výkonná rada je oprávnená pozastaviť členstvo člena Združenia – fyzickej osoby aj v prípade, ak je súbežne v rovnakom časovom okamihu členom združenia fyzická osoba a zároveň právnická osoba, ktorú táto fyzická osoba priamo, nepriamo, osobne alebo sprostredkovane ovláda, alebo v ktorej táto fyzická osoba vykonáva funkciu štatutárneho orgánu. Výkonná rada je oprávnená pozastaviť členstvo takejto fyzickej osoby na dobu trvania ovládania právnickej osoby – člena Združenia, resp. na dobu jej výkonu funkcie štatutárneho orgánu právnickej osoby – člena Združenia. Po skončení súbehu sa členstvo fyzickej osoby automaticky obnovuje v plnom rozsahu. 6. Pri pozastavení členstva (z akéhokoľvek dôvodu) sa členský poplatok za obdobie pozastavenia členstva nevracia. 7. Členstvo v Združení zaniká:    1. zánikom právnickej osoby – člena Združenia bez právneho nástupcu;    2. obmedzením alebo stratou spôsobilosti fyzickej osoby na právne úkony, na základe rozhodnutia súdu platného dňom právoplatnosti rozhodnutia;    3. úmrtím fyzickej osoby – člena Združenia, vyhlásením fyzickej osoby – člena Združenia za mŕtveho;    4. vystúpením člena Združenia na základe písomného oznámenia, platnému ku dňu doručenia do sídla Združenia;    5. vylúčením člena zo Združenia;    6. zánikom Združenia. 8. Každý člen je oprávnený kedykoľvek vystúpiť zo Združenia aj bez udania dôvodu, písomným oznámením o vystúpení zo Združenia adresovaným Výkonnej rade Združenia na adresu sídla Združenia alebo na adresu elektronickej pošty Združenia. Členstvo člena Združenia zaniká dňom doručenia oznámenia o vystúpení zo Združenia Združeniu, ak nemá zaniknúť neskorším dňom určeným členom Združenia v oznámení o vystúpení zo Združenia. 9. Pri zániku členstva (z akéhokoľvek dôvodu) sa už zaplatený členský poplatok člena nevracia. 10. Členstvo v Združení je dobrovoľné. Nikto nesmie byť nútený k členstvu alebo k účasti na jeho činnosti. Nikomu nesmie byť občiansky na ujmu, že je členom Združenia, že sa zúčastňuje na jeho činnosti alebo ho podporuje, alebo že stojí mimo neho.  VYLÚČENIE člena zo združenia  1. O vylúčení člena zo Združenia rozhoduje Výkonná rada Združenie jednomyseľne. Návrh na vylúčenie člena podávajú aspoň dvaja členovia Výkonnej rady. 2. Rozhodnutie o vylúčení musí byť písomne zdôvodnené a doručené členovi Združenia, o ktorého vylúčení sa rozhoduje. 3. Člen sa má právo sa proti rozhodnutiu o vylúčení odvolať, najneskôr do 10 dní odo dňa doručenia odôvodnenia členovi. 4. Odvolanie má odkladný účinok. 5. Dôvodom na vylúčenie člena zo Združenia je: 6. právoplatné odsúdenie člena za úmyselný trestný čin; 7. začatie konkurzu na majetok člena a/alebo procesu jeho likvidácie; 8. predloženie nepravdivej informácie alebo vyhlásenia v žiadosti záujemcu o prijatie za člena Združenia; 9. konanie člena, ktoré je v rozpore s dobrými mravmi a etickým chovaním, poškodzujúce dobré meno Združenia, alebo je v rozpore so stanovami a cieľmi Združenia. |
| práva a povinnosti členov Združenia |
| * 1. Členovia Združenia s riadnym výkonom členstva majú právo: |
| 1. zúčastňovať sa na členskom zhromaždení a hlasovať na ňom; 2. zúčastňovať sa na činnosti Združenia; 3. voliť a byť volený do orgánov Združenia; 4. predkladať návrhy, podnety, sťažnosti a žiadosti orgánom Združenia; 5. byť informovaný o rozhodnutiach orgánov Združenia a pripravovaných aktivitách. 6. uhrádzať každoročne, najneskôr do 31. januára príslušného kalendárneho roka k rukám Výkonnej rady, členský poplatok vo výške:  |  |  | | --- | --- | | Študenti denného štúdia, ZŤP | **0 EUR** | | Fyzické osoby | **33 EUR / rok** | | Právnické osoby | **99 EUR / rok** | | Patrón Združenia | **999 EUR / rok** |  * 1. Za Patróna Združenia sa považuje člen Združenia – fyzická alebo právnická osoba, ktorý sa významnou činnosťou zasluhuje o dosahovanie cieľov Združenia, najmä poskytovaním finančnej a personálnej pomoci na dosahovanie cieľov Združenia, propagovaním Združenia na verejnosti a poskytovaním materiálnej a personálnej podpory na činnosť Združenia dovnútra a navonok. O priznaní statusu Patróna Združenia rozhoduje po dohode s členom Združenia Výkonná rada. |
| * 1. Členovia Združenia s pozastaveným členstvom nemajú nárok na uplatnenie členských práv.   2. Členovia Združenia majú najmä tieto základné povinnosti: |
| 1. dodržiavať zákony a ostatné všeobecne záväzné právne predpisy Slovenskej republiky, stanovy Združenia a ostatné vnútorné predpisy Združenia; 2. rešpektovať rozhodnutia schválené orgánmi Združenia; 3. podieľať sa na činnosti Združenia v rozsahu spoločne dohodnutých a vykonávaných aktivít; 4. aktívne hájiť záujmy Združenia; 5. prispievať členskými príspevkami v prospech Združenia a v duchu pravidiel prijatých orgánmi Združenia; 6. zdržať sa úkonov, ktoré by boli v rozpore so záujmami Združenia. |
| druhá časť VNÚTORNÁ ORGANIZÁCIA ZDRuženia |
| Orgány združenia |
| 1. Orgánmi Združenia sú:    1. Členské zhromaždenie;    2. Štatutárny orgán – Riaditeľ;    3. Výkonná rada; 2. Funkčné obdobie všetkých volených orgánov Združenia je trojročné. |
| Členské zhromaždenie |
| * 1. Členské zhromaždenie je najvyšším orgánom Združenia a je tvorené všetkými členmi Združenia s aktívnym výkonom členstva (ďalej len „**Členské zhromaždenie**“). |
| * 1. Členské zhromaždenie zvoláva a vedie predseda Výkonnej rady podľa potreby, najmenej však jeden krát do roka. Členské zhromaždenie je uznášaniaschopné, ak je prítomná nadpolovičná väčšina všetkých členov Združenia, alebo nadpolovičná väčšina prítomných členov Združenia po uplynutí 15 minútového odkladu začatia Členského zhromaždenia, ak nebolo možné dosiahnuť nadpolovičnú väčšinu všetkých riadnych členov Združenia.   2. Za prítomného sa považuje aj člen Združenia, ktorý sa členského zhromaždenia zúčastňuje elektronickou cestou, obrazom aj hlasom, počas celej doby trvania členského zhromaždenia. Elektronickú účasť musí člen oznámiť predsedovi Výkonnej rady najmenej 48 hodín pred zahájením Členského zhromaždenia. Technické opatrenia ako i náklady s tým spojené sú v zodpovednosti člena.   3. Predseda výkonnej rady zvolá mimoriadne členské zhromaždenie vždy, ak sa na tom výkonná rada zhodne podľa princípov Článku 9. týchto stanov.   4. Členské zhromaždenie:  1. volí a odvoláva členov Výkonnej rady na základe spoločného návrhu zakladateľov – členov Združenia. 2. schvaľuje výročnú správu o hospodárení Združenia; 3. rozhoduje o ďalších otázkach súvisiacich s činnosťou Združenia, mimo oblastí rozhodovania v pôsobnosti Výkonnej rady Združenia.    1. Každý člen disponuje na Členskom zhromaždení jedným hlasom a účasť vykonáva osobne okrem prípadu podľa článku 7.3 týchto Stanov alebo prostredníctvom písomne povereného zástupcu.    2. Členské zhromaždenie sa zvoláva pozvánkou adresovanou členom združenia minimálne 15 dní pred jeho konaním. Pozvánka sa odosiela elektronickou cestou na kontaktné údaje členov a musí obsahovať alebo sprístupniť informácie o mieste, čase a programe rokovania.    3. Uznesenia Členského zhromaždenia musia byť zapísané v zápisnici a podpísané predsedom Výkonnej rady a zapisovateľom zvoleným Členským zhromaždením. predseda Výkonnej rady zabezpečí vyhotovenie zápisnice najneskôr do 30 dní od konania zasadnutia Členského zhromaždenia.    4. Prijímanie rozhodnutí Členského zhromaždenia môže byť uskutočnené aj mimo zasadnutia Členského zhromaždenia, a to formou obežníka alebo iným ekvivalentom, vrátane elektronických (per rollam), ktoré je iniciované predsedom Výkonnej rady. Detailný popis prijímania rozhodnutí alebo uznesení touto formou je predmetom interných procesov Združenia a usmernení daných Výkonnou radou.    5. V prípade, ak predseda Výkonnej rady nie je zvolený, alebo mu uplynulo funkčné obdobie, pri výkone zvolania a vedenia Členského zhromaždenia ho zastupuje jeden zo zakladateľov – členov Združenia. |
| štatutárny Orgán – Riaditeľ |
| 1. Štatutárnym orgánom Združenia je predseda Výkonnej rady Združenia ako riaditeľ Združenia (ďalej len „**Riaditeľ**“). |
| 1. Riaditeľ je oprávnený konať a podpisovať v mene Združenia vo všetkých veciach samostatne. 2. Podpisovanie za Združenie sa vykonáva tak, že k vytlačenému, odtlačenému alebo napísanému názvu Združenia pripojí Riaditeľ svoj podpis spolu s označením jeho mena, priezviska a funkcie. 3. Riaditeľ je oprávnený zastupovať Združenie vo všetkých právnych úkonoch. 4. Riaditeľ za svoju činnosť zodpovedá Výkonnej rade a Členskému zhromaždeniu Združenia. 5. Prvým Riaditeľom je Martina Lisická, dátum narodenia: 02.04.1975, rodné číslo: 755402/7525, trvale bytom: Družstevná 3, Bratislava – mestská časť Nové Mesto 831 04, Slovenská republika, štátne občianstvo: slovenské.  Výkonná rada  1. Výkonná rada je výkonným a operatívnym orgánom Združenia. Výkonná rada pozostáva zo zástupcov piatich členov Združenia (ďalej len „Výkonná rada“). 2. Členovia Výkonnej rady volia spomedzi seba predsedu a podpredsedu výkonnej rady. 3. Výkonná rada koná a rozhoduje prioritne na princípe jednomyseľnosti. Ak nie je možné dosiahnuť jednomyseľné rozhodnutie o určitej záležitosti v pôsobnosti Výkonnej rady ani po troch (3) po sebe nasledujúcich hlasovaniach Výkonnej rady o rovnakej otázke, Výkonná rada rozhoduje jednoduchou väčšinou členov Výkonnej rady za podmienky, že aspoň polovica prítomných členov Výkonnej rady je tvorená členmi Združenia – zakladateľmi. 4. Návrh na zasadnutie Výkonnej rady a na vyjadrenie stanoviska – hlasovanie, môže predložiť ktorýkoľvek člen Výkonnej rady všetkým ostatným členom Výkonnej rady, spolu s oznámením lehoty na vyjadrenie. Vyjadrenie stanoviska členovia Výkonnej rady zasielajú na adresu predsedu výkonnej rady v požadovanej lehote. Všetky úkony sa realizujú písomne, vrátane elektronickej formy, na kontaktnú adresu členov Výkonnej rady. Ak sa člen Výkonnej rady nevyjadrí v určenej lehote na vyjadrenie, platí, že jeho stanovisko k prejednávanej záležitosti je súhlasné. |
| 1. Predseda Výkonnej rady oznámi vyjadrenia – výsledky hlasovania elektronicky všetkým členom Výkonnej rady do 10 dní po uplynutí lehoty na vyjadrenie všetkým členom Výkonnej rady. 2. Výkonná rada najmä: 3. rozhoduje o strategickom smerovaní a prioritách Združenia, 4. určuje plány, projekty a ciele hospodárenia Združenia, 5. schvaľuje plán činností a rozpočet Združenia, 6. schvaľuje zmenu stanov Združenia, 7. určuje členský a partnerský príspevkový poriadok, 8. rozhoduje o prijatí za člena Združenia, 9. rozhoduje o vylúčení člena zo Združenia, 10. rozhoduje o pozastavení členstva, 11. schvaľuje interné predpisy Združenia, ktorých schválenie nie je vyhradené do pôsobnosti Členského zhromaždenia.  Zásady hospodárenia a majetok združenia |
| * 1. Združenie hospodári s hnuteľným a nehnuteľným majetkom a ostatnými majetkovými právami. |
| * 1. Majetok Združenia tvoria najmä:  1. členské a partnerské príspevky v zmysle záväzných určení Výkonnej rady; 2. dary a dobrovoľné príspevky podporovateľov Združenia; 3. dotácie, granty a fondy od osôb a inštitúcií z tuzemska i zahraničia; 4. príjmy z činností pri napĺňaní cieľov Združenia; 5. príjmy z poukázania 2 % dane.    1. Finančné a ostatné prostriedky Združenia sa vedú na osobitnom účte. |
| Zánik združenia a vysporiadanie |
| * 1. Združenie sa ruší:  1. dobrovoľným rozpustením; 2. zlúčením s iným združením; 3. právoplatným rozhodnutím Ministerstva vnútra Slovenskej republiky o jeho rozpustení; 4. iným spôsobom, ktorý predpokladá zákon č. 83/1990 Zb. o združovaní občanov v znení neskorších predpisov.    1. V prípade zániku združenia bez právneho nástupcu sa pri likvidácii Združenia postupuje primerane podľa ustanovení zákona č. 513/1991 Zb. Obchodný zákonník, v znení neskorších predpisov (ďalej len „**Obchodný zákonník**“), o likvidácii obchodných spoločností, pričom funkciu likvidátora vykonáva Riaditeľ. Likvidátor najskôr vyrovná všetky záväzky a pohľadávky a s likvidačným zostatkom naloží podľa rozhodnutia Členského zhromaždenia. Členské zhromaždenie je povinné oznámiť zánik združenia v lehote 15 dní po ukončení likvidácie Združenia Ministerstvu vnútra Slovenskej republiky. |
| Záverečné ustanovenia |
| 1. Práva a povinnosti členov Združenia, otázky vnútornej organizácie Združenia a činnosti Združenia neupravené týmito Stanovami sa riadia právnymi predpismi Slovenskej republiky. |
| 1. Združenie vzniká dňom registrácie na Ministerstve vnútra Slovenskej republiky a tieto Stanovy nadobúdajú účinnosť dňom registrácie Občianskeho združenia. |

Miesto: Zvolen, Slovenská republika

Dátum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Martina Lisická, riaditeľka Združenia